Eiliv Gudrunsson
Store norske leksikon,Språk og litteratur,Litteratur i verden,Europa,Islands litteratur
Eiliv Gudrunsson var en islandsk skald fra årtiene omkring år 1000, med det norrøne navnet Eilífr Goðrúnarson.
Han diktet for Håkon jarl, ellers vet vi ikke noe om hans liv. Hos Eiliv Gudrunsson møtes gammel og ny tro.Av hans diktning er et vers av Kristsdrápa og en rekke vers av en Þórsdrápa bevart. De siste er sitert av Snorre i hans Edda, og er der en kilde for Snorres fortelling om da Tor gjestet jotnen Geirrød og drepte hans to døtre. Þórsdrápa er et dunkelt kvad og ikke sikkert tolket, stilen er overlesset med omskrivninger og ordstillingen bevisst unaturlig. Så langt det er lykkes å tolke kvadet, merkes religiøst alvor. Det dunkle uttrykket er tilsiktet og henger sammen med det guddommelige emnet. Les mer i Store norske leksikon Islands litteratur Eiliv Gudrunsson i Norsk biografisk leksikon